ประกาศคณะกรรมการกํากับตลาดทุนที่ ทจ. 13/2553เรื่อง หลักเกณฑ์ เงื่อนไข และวิธีการรายงานการเปิดเผยข้อมูล เกี่ยวกับฐานะการเงินและผลการดําเนินงาน ของบริษัทที่ออกหลักทรัพย์(ฉบับที่ 3) อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิกความใน (1) ของข้อ 2 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"(1) เว้นแต่จะกําหนดไว้เป็นการเฉพาะในประกาศนี้ ให้นําบทนิยามที่กําหนดไว้ในประกาศดังต่อไปนี้ มาใช้ในประกาศนี้และแบบตามประกาศนี้โดยอนุโลม (ก) ประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์ ในส่วนที่เกี่ยวกับบริษัทที่ออกหลักทรัพย์ซึ่งมีหน้าที่ตามประกาศนี้เนื่องจากการออกและเสนอขายใบสําคัญแสดงสิทธิอนุพันธ์ (ข) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภท ในส่วนที่เกี่ยวกับบริษัทที่ออกหลักทรัพย์ซึ่งมีหน้าที่ตามประกาศนี้เนื่องจากการออกและเสนอขายตราสารหนี้ (ค) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์ ในส่วนที่เกี่ยวกับบริษัทที่ออกหลักทรัพย์ซึ่งมีหน้าที่ตามประกาศนี้เนื่องจากการออกและเสนอขายหลักทรัพย์อื่นนอกจาก (ก) และ (ข)" ข้อ ๒ ให้เพิ่มความต่อไปนี้เป็นวรรคสี่ของข้อ 3 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552"ให้บริษัทที่ออกหลักทรัพย์ซึ่งเป็นนิติบุคคลที่มีกฎหมายเฉพาะจัดตั้งขึ้นและได้รับอนุญาตให้เสนอขายใบสําคัญแสดงสิทธิอนุพันธ์ มีหน้าที่จัดทําและส่งงบการเงินและรายงานเกี่ยวกับฐานะการเงินและผลการดําเนินงานตามที่กําหนดไว้ในข้อ 5 โดยอนุโลม ต่อสํานักงานจํานวนสองฉบับตั้งแต่วันที่แบบแสดงรายการข้อมูลและร่างหนังสือชี้ชวนที่นิติบุคคลดังกล่าวได้ยื่นต่อสํานักงานมีผลใช้บังคับแล้ว"ข้อ ๓ ให้เพิ่มความต่อไปนี้เป็นข้อ 3/1 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552"ข้อ 3/1 ให้นิติบุคคลที่มีกฎหมายเฉพาะจัดตั้งขึ้นตามข้อ 3 วรรคสี่ ปฏิบัติตามข้อกําหนดดังต่อไปนี้(1) ข้อกําหนดเกี่ยวกับการส่งข้อมูลในรูปข้อมูลอิเล็กทรอนิกส์ตามความในข้อ 8 (2) ข้อกําหนดเกี่ยวกับการสิ้นสุดหน้าที่จัดทําและส่งงบการเงินและรายงานเกี่ยวกับฐานะการเงินและผลการดําเนินงานต่อสํานักงานตามประกาศนี้ตามความในข้อ 9 และ(3) ข้อกําหนดเกี่ยวกับการขอผ่อนผันการเปิดเผยข้อมูลในแบบ 56-1 หรือแบบ 56-dw ตามความในข้อ 10 วรรคหนึ่ง และการขอผ่อนผันเกี่ยวกับระยะเวลาในการส่งงบการเงินหรือรายงานเกี่ยวกับฐานะการเงินและผลการดําเนินงานตามข้อ 11 โดยอนุโลม"ข้อ ๔ ให้ยกเลิกความในข้อ 5 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"ข้อ 5 ให้บริษัทที่ออกหลักทรัพย์ที่จัดตั้งขึ้นตามกฎหมายไทยซึ่งเป็นไปตามหลักเกณฑ์ดังต่อไปนี้ ส่งงบการเงินต่อสํานักงานภายในระยะเวลาเดียวกับที่จัดส่งให้กับหน่วยงานทางการซึ่งเป็นผู้กํากับดูแลการประกอบธุรกิจโดยตรง หรือกระทรวงพาณิชย์ แล้วแต่ระยะเวลาใดจะถึงก่อน(1) เสนอขายหุ้นกู้หรือตั๋วเงินต่อผู้ลงทุนสถาบันหรือผู้ลงทุนรายใหญ่ โดยมีการจดข้อจํากัดการโอนหรือเงื่อนไขการโอนหุ้นกู้หรือตั๋วเงินนั้นให้จํากัดอยู่ในกลุ่มผู้ลงทุนดังกล่าว หรือเสนอขายใบสําคัญแสดงสิทธิอนุพันธ์ (2) มิได้มีหลักทรัพย์จดทะเบียนในตลาดหลักทรัพย์แห่งประเทศไทย เว้นแต่ใบสําคัญแสดงสิทธิอนุพันธ์ และ(3) ไม่มีการเสนอขายหลักทรัพย์ในลักษณะอื่นนอกจากที่กําหนดใน (1) ให้บริษัทตามวรรคหนึ่งที่ออกหุ้นกู้ตามโครงการแปลงสินทรัพย์เป็นหลักทรัพย์ยื่นแบบแสดงรายการข้อมูลประจําปี โดยใช้แบบ 56-4 ท้ายประกาศนี้ต่อสํานักงาน ภายในสามเดือนนับแต่วันสิ้นสุดรอบระยะเวลาบัญชี ให้บริษัทตามวรรคหนึ่งที่ออกใบสําคัญแสดงสิทธิอนุพันธ์ ยื่นแบบแสดงรายการข้อมูลประจําปี โดยใช้แบบ 56-dw ท้ายประกาศนี้ต่อสํานักงาน ภายในสามเดือนนับแต่วันสิ้นสุดรอบระยะเวลาบัญชี"ข้อ ๕ ให้ยกเลิกความใน (2) ของข้อ 6 วรรคหนึ่ง แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 19/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 2) ลงวันที่ 22 เมษายน พ.ศ. 2552 และให้ใช้ความต่อไปนี้แทน"(2) ให้บริษัทส่งเอกสารดังต่อไปนี้ ตามระยะเวลาที่กําหนดใน (3) โดยจะจัดทําเป็นภาษาอังกฤษก็ได้ (ก) งบการเงินรายไตรมาสที่ผู้สอบบัญชีได้สอบทานแล้ว (ถ้ามี) (ข) งบการเงินประจํางวดการบัญชีที่ผู้สอบบัญชีตรวจสอบและแสดงความเห็นแล้ว (ค) แบบแสดงรายการข้อมูลประจําปี เว้นแต่บริษัทที่ออกหลักทรัพย์ตาม (1) (ก) หรือ (ข) ที่มีหน้าที่ตามประกาศนี้เนื่องจากการเสนอขายต่อผู้ลงทุนสถาบันหรือผู้ลงทุนรายใหญ่ โดยมีการจดข้อจํากัดการโอนหรือเงื่อนไขการโอนให้จํากัดอยู่ในกลุ่มผู้ลงทุนดังกล่าว ไม่ต้องส่งแบบดังกล่าว บริษัทที่ออกใบสําคัญแสดงสิทธิอนุพันธ์ตาม (1) (ง) ต้องจัดให้แบบแสดงรายการข้อมูลประจําปีตาม (ค) มีข้อมูลอย่างน้อยเทียบเท่ากับข้อมูลตามที่กําหนดในแบบ 56-dw บริษัทที่ออกหลักทรัพย์ตาม (1) (ก) (ข) หรือ (ง) ซึ่งไม่มีหน้าที่จัดทําและส่งงบการเงินรายไตรมาสหรืองบการเงินประจํางวดหกเดือนต่อตลาดหลักทรัพย์ต่างประเทศหรือหน่วยงานกํากับดูแลในต่างประเทศ บริษัทไม่จําต้องส่งงบการเงินดังกล่าวต่อสํานักงานให้บริษัทที่ออกหลักทรัพย์ตาม (1) (ข) ที่มีหน้าที่ตามประกาศนี้เนื่องจากการเสนอขายในกรณีทั่วไป จัดทําข้อมูลตามวรรคหนึ่งให้สอดคล้องกับแบบ 69-FD ท้ายประกาศคณะกรรมการกํากับตลาดทุน ที่ ทจ. 14/2552 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 13 มีนาคม พ.ศ. 2552 โดยอนุโลม แต่ต้องปรับปรุงให้ข้อมูลเป็นปัจจุบัน"ข้อ ๖ ให้ยกเลิกความในวรรคหนึ่งของข้อ 8 แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"ข้อ 8 นอกจากการส่งข้อมูลในรูปเอกสารสิ่งพิมพ์แล้ว ให้บริษัทที่ออกหลักทรัพย์ส่งงบการเงินและรายงานเกี่ยวกับฐานะการเงินและผลการดําเนินงานตามรายการในข้อ 4 วรรคหนึ่ง(1) (2) และ (3) ข้อ 5 หรือข้อ 6(2) (ก) (ข) และ (ค) แล้วแต่กรณี ต่อสํานักงานในรูปข้อมูลอิเล็กทรอนิกส์ ตามหลักเกณฑ์ดังต่อไปนี้(1) กรณีบริษัทที่ออกหลักทรัพย์เป็นบริษัทจดทะเบียนหรือเป็นบริษัทที่มีใบสําคัญแสดงสิทธิอนุพันธ์เป็นหลักทรัพย์จดทะเบียนในตลาดหลักทรัพย์แห่งประเทศไทย ให้ส่งข้อมูลดังกล่าวผ่านระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด(2) กรณีบริษัทอื่นนอกจาก (1) ให้ส่งข้อมูลดังกล่าวผ่านระบบการรับส่งข้อมูล ตามแนวทางที่สํานักงานกําหนด"ข้อ ๗ ให้ยกเลิกความใน (7) ของข้อ 9 วรรคหนึ่ง แห่งประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้ความต่อไปนี้แทน"(7) บริษัทที่ออกหลักทรัพย์มีจํานวนผู้ถือหลักทรัพย์ทุกประเภทรวมกันไม่เกินหนึ่งร้อยราย และบริษัทที่ออกหลักทรัพย์นั้นมิได้มีหลักทรัพย์จดทะเบียนในตลาดหลักทรัพย์แห่งประเทศไทยหรือมิได้มีหลักทรัพย์ซื้อขายในศูนย์ซื้อขายหลักทรัพย์ ทั้งนี้ บริษัทดังกล่าวต้องมิได้มีหน้าที่ในการจัดทําและส่งงบการเงินและรายงานตามประกาศนี้อันเนื่องมาจากการออกหลักทรัพย์ประเภทหุ้นกู้ ตั๋วเงิน หรือใบสําคัญแสดงสิทธิอนุพันธ์ เว้นแต่ได้รับความยินยอมเป็นหนังสือจากผู้ถือหุ้นกู้ ตั๋วเงิน หรือใบสําคัญแสดงสิทธิอนุพันธ์ทุกรายว่าไม่ประสงค์จะได้รับข้อมูลตามประกาศนี้"ข้อ ๘ ให้ยกเลิกแบบ 56-dw ท้ายประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 และให้ใช้แบบ 56-dw ท้ายประกาศนี้แทนข้อ ๙ ให้บริษัทที่ออกใบสําคัญแสดงสิทธิอนุพันธ์ที่มีหน้าที่ตามประกาศคณะกรรมการกํากับตลาดทุน ที่ ทจ. 11/2552 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 13 มีนาคม พ.ศ. 2552 ก่อนการแก้ไขโดยประกาศนี้ ยังคงมีหน้าที่ต้องปฏิบัติตามประกาศดังกล่าวต่อไป เว้นแต่ได้แสดงความประสงค์จะขอปฏิบัติตามประกาศนี้ก่อนวันครบระยะเวลาการส่งรายงานเกี่ยวกับฐานะการเงินและผลการดําเนินงานตามประกาศฉบับเดิมผู้มีอํานาจลงนาม - ประกาศ ณ วันที่ 1 เมษายน พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**เหตุผลในการออกประกาศฉบับนี้ คือ เพื่อปรับปรุงข้อกําหนดในการเปิดเผยข้อมูลเกี่ยวกับฐานะการเงินและผลการดําเนินงานของผู้ออกใบสําคัญแสดงสิทธิอนุพันธ์ ให้มีความเหมาะสมยิ่งขึ้น โดยการกําหนดให้ผู้ออกใบสําคัญแสดงสิทธิอนุพันธ์ส่งรายงานฐานะการเงินและผลการดําเนินงานในลักษณะเดียวกับที่ได้ส่งให้กับหน่วยงานที่กํากับดูแลผู้ออกใบสําคัญแสดงสิทธิอนุพันธ์โดยตรงจึงจําเป็นต้องออกประกาศนี้